gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl gl gl es gl gl gl gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Rodeado de pingas e de ti"
Luns, segunda feira, 26 de setembro de 2022
CERTAME DE CARTAS DE AMOR DE FENE
Paulo Jablonski, de Redondela, é o gañador do concurso organizado por Radiofusión, que este ano chegou á súa décima edición e recibiu unha ducia de textos.
Redacción - 09:00 15/02/2008
Tags: cartas concurso día dos namorados fene radiofusión
O xurado convocado por Radiofusión valorou a orixinalidade da carta gañadora, e a estructura e contido da carta enviada. Asimesmo acordaron conceder accesits ás cartas presentadas por Francisco Maceiras, e por Xose Luis Vazquez Somozas pola súa calidade literaria. O autor da carta gañadora, Paulo Jablonski, poderá gozar dunha cea e unha estadía dunha noite no Hotel Pazo Libunca de Narón. Paulo nunca se presentara ao certame fenés, e tampouco é habitual doutros concursos literarios. Porén, si que lle gusta escribir cartas e mais, un hábito que aos poucos vaise perdendo. Dáse a circunstancia de que Paulo, nacido en Galiza e galegofalante, ten as súas orixes familiares noutra Galizia, na rexión polaca.
Curiosamente, o gañador do certame de cartas de amor que Radio Fene (Radiofusión) vén organizando dende hai dez anos no San Valentín, non ten moi boa opinión do Día dos Namorados: "Como lin que dicía hoxe un grupo que protestaba nun centro comercial de Vigo: San Valentín, a min plin!". Di Paulo que o día está moi mercantilizado e que baséase todo en estrataxemas comerciais para vender produtos: "o día dos namorados é para quen estea namorado, e se o estás é todos os días", conclúe. Presentarase ao concurso de microrrelatos de Vieiros?
Fragmento da carta gañadora
Levántome. Os pés descalzos lévanme ata o salón. Lévanme rápido. As baldosas adáptanse perfectamente ao frio da noite e non teñen contemplación co insomnio. No chan e na mesa, os dous caldeiros e as dúas toallas humedecen aos poucos, ao ritmo da choiva. Coa man atrapo a pinga que molla esta carta. Tela aquí. Escóitaa. Quizais te convide a danzar o vals de Cohen ou coller unha toalla. No meu salón hai dúas e algo de baldosa para o baile agardándote. Sabes, xunto coa pinga, que a noite non perdoa os silencios.
Rodeado de pingas e de ti,
Escoita en Radiofusión a Xosé Leira, presidente do xurado
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxe do xurado, conformado por Iván Puentes, María Xesús Arias, e Xosé Leira, que o presidiu
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto